Chif Esther Bisoye Tejuoso (1916 - 19 Septemba 1996) bụ nwafọ Naijiria na-achụ nta ego si Abeokuta . A mụrụ ya na ezi n’ulo onye ọrụ ugbo bu Egba onye bubukwa onye isi n'Abeokuta. Ya onwe ya jidere ọkwa onye isi nke Iyalode, eziokwu nke mere ya onye a ma ama na ihe gbasara Egba. A mụrụ Tejuosho n’ezinaụlọ na-achị Egba, nna nna ya bụbu Oba Karunwi, Osile nke Oke-Ona, n'Abeokuta. Ọ gụrụ akwụkwọ na Igbein Primary School, n'Abeokuta tupu ọ gaa Idi Aba Teacher’s Training College, n'Abeokuta. Mgbe ọ dị afọ 18, ọ lụrụ onye nkụzi, Joseph Somoye Tejuoso ma mesịa soro ya gaa Zarịa, ebe ọ na-arụ ọrụ. Na Zarịa, Tejuoso nwere ọganihu n'ahịa nri na ndịda Naijiria; o si n’ọdụ ụgbọ oloko bufee ngwongwo si Zaria gawa Legos. Na mbido afọ 1950, ọ ghọrọ onye nnọchi anya ụlọ ọrụ United African Company ,  na n'afọ ndị sochirinụ, ụlọ ọrụ Vono gbakwunyere ndị na - ewetara ya ngwaahịa. O nwere ezigbo ọganihu n'oge a were nweta ala na mpaghara dị iche iche nke Naijiria.